O Elena ta' qalb ħanina Għax għalina int isem kbir. F'dan il-jum għażiż għalina, Lilek nagħtu kull tifħir. Kif narawk fit-toroq tagħna, Tħaddan miegħek is-salib; Għal warajk niġu kotrana, Sew il-kbar, kemm iċ-ċkejknin. Taħt xemx qalila ta' fil-għodu, Mal-kuluri tat-tiżjin, Wiċċek jixgħel bl-isbaħ dija, Ta' djamant mill-aktar fin. Anthonv Joseph Mamo twieled fid-9 ta' Jannar 1909 f'Nr. 64, Triq il-Kbira Ħas- Sajjied, iben Ġużeppi u Carola neġ Brincat. Fl-età żgħira ta' ħames snin hu beda jmur l-iskola ta' St. Francis u anke fl-iskola ta' Ħal-Lija. Hu kien imur l-Oratorju biex jitgħallem id-duttrina u kien attiv ħafna fuq il-palk u fil-Kor. In-nannu tiegħi Ġużeppi assallo magħruf bħala Perini kien wieħed mill-katekisti tiegħu. Sir Anthonv studja fis-Seminarju u wara mar l-Università fejn fl-1931 ħa il-B.A. u fl- 1934 ħaLL.D. u sar Avukat. Fil-15 ta' Awissu jum Santa Marija 1939 iżżewweġ lis- Sinjorina Margaret Agius u minn dan iż-żwieġ kelhom tlett itfal, Josephine, Monica u John. Fl-1943 beda jaħdem bħala Avukat tal-Kuruna fl-Uffiċċju tal-Attornev General u fl-1955 sar Attornev General. Kien sar professur tal-Liġi Kriminali sakemm ġie maħtur Prim Imħallef u President tal-Qrati tal-Appell. Fl-1964 sar l-ewwel President tal-Qorti Kostituzzjonali u fl-1967 sar l-ewwel President tal-Qorti tal-Appell Kriminali. Sir Anthonv ġie mogħti l-O.B.E. fl-1957 u Knighthood fl-1959. fit-3 ta' Lulju 1971 ġie maħtur l-Ewwel Gvernatur Ġenerali Malti U fit-13 ta' Diċembru 1974 sar l-ewwel President tar-Repubblika ta' Malta. Aħna l-Karkariżi għandna biex inkunu tant kburin li wieħed minn fostna kellu l-ikbar karigi fil-pajjiż.